27 Abo pa kukya lubanga, babitobo bakulu bonso ne bakulumpe ba bantu bakadila Yesu ñeni ya kumwipaya.+2 Bamukuta myonji, kupwa baenda nandi kukamufikija kwa Pilato, mbikavu.+3 Penepo Yudasa, mwine wamwabile, pa kumona amba abamuponeja, mutyima wamusansa, ebiya wakajokeja bibese 30 bya ndalama kudi babitobo bakulu ne bakulumpe,+4 kanena’mba: “Napi mambo pa kwaba mashi ampikwa mambo.” Nabo banena’mba: “Mwanda wetu papo i wepi? Bikutala abe mwine!”*5 Penepo wasumbula bibese bya ndalama mu tempelo watamba’mo. Kupwa waenda kukeyoa.+6 Ino babitobo bakulu basela bibese bya ndalama’bya kebanena’mba: “I kijila kutūla’byo mu kibīko kya byabulēme kikola mwanda i lupeto lwa mashi.”7 Abo pa kupwa kwisambila pamo, lupeto’lwa bapota’lo ntanda ya umbumbi, ke mwa kujīka beni.8 O mwanda ntanda’ya itwanga bu Ntanda ya Mashi+ kufika ne ku dyalelo dino’di.9 Penepa kyafikidila kyokya kyānenenwe kupityila kudi mupolofeto Yelemia, amba: “Kadi baselele bibese 30 bya ndalama, lupoto lwatungīlwe muntu, yewa watungīlwe lupoto na bana ba Isalela bamo,10 nabo bakapāna’byo ku ntanda ya umbumbi, mungya kyokya kyaunsoñenye Yehova.”*+11 Penepo Yesu waimana ku meso a mbikavu, ebiya mbikavu nandi wamwipangula’mba: “Lelo wi Mulopwe wa Bayuda?” Yesu watentulula’mba: “Abe mwine ubanena’kyo.”+12 Ino pobadi bamusambila kudi babitobo bakulu ne bakulumpe, aye kalondolwelepo nansha kimo.+13 Byobiya Pilato wamunena’mba: “Lelo kwivwenepo bintu bivule byobakulambika’bi?”14 Ino, aye kamulondolwelepo, nansha kishima kimo kine, penepo mbikavu watulumuka bininge.15 Kadi, ku masobo ne masobo, mbikavu wadi na kibidiji kya kukutulwila kibumbo mukutwa umo, ense obakasaka.+16 Pa kine kitatyi’kyo, badi bakute mukutwa umo mutumbe witwa bu Balabasa.17 Byobiya pobadi bebungīle pamo, Pilato webanena’mba: “Lelo musaka nemukutulwile ani, le i Balabasa’ni, i Yesu obeta ne bu Kidishitu?”18 Mwanda Pilato wadi uyukile amba bamufikije kwadi pa mwanda wa mukao.19 Pakwabo kadi, paadi ushikete pa kityibilo kya mambo, wandi mukaji wamutumina musapu amba: “Kokalonga yao muntu moloke kintu nansha kimo, mwanda nakambakananga bininge mu kilotwa dyalelo pa mwanda wandi.”20 Ino babitobo bakulu ne bakulumpe banekenya bibumbo amba balombe Balabasa+ ino Yesu epaibwe.+21 Ebiya mbikavu pa kulondolola webanena’mba: “Lelo pa bano babidi musaka nemukutulwile’po ani?” Nabo banena’mba: “Balabasa.”22 Pilato webanena’mba: “Penepo nsa kulonga bika na uno Yesu obeta ne bu Kidishitu?” Abo bonso banena’mba: “Apopwe ku mutyi!”*+23 Nandi wanena’mba: “Mwanda waka? Le i kibi’ka kyaalonga?” Po pene abo bonso baela’nka kwela mabila’mba: “Apopwe ku mutyi!”+24 Pilato pa kumona’mba i kutupu kiyampe kyalongeka, ino lupotopoto po pene lwenda luvudila’ko, wayata mema, waoya ku makasa ku meso a kibumbo, kanena’mba: “Ami nkidipo na mambo mu mashi a uno muntu. Bīmutala banwe bene.”25 Pa kino, bantu bonso batentulula’mba: “Mashi andi ekale potudi ne pa betu bana.”+26 Byobiya webakutulwila Balabasa, ino wakupija+ Yesu kupwa webapa’ye bakamwipaye ku mutyi.+27 Penepa basola ba mbikavu baselela Yesu mu njibo ya mbikavu, babungakenya kwadi kibumbo kya basola bonso pamo.+28 Bamuvūla, kupwa bamukumbakanya kikanzo kya pangala kityila pyā,+29 baluka kilukwa kya miba, bamutenteka’kyo ku mutwe, bamupa ne dibungu mu kuboko kwandi kwa lundyo. Ebiya bafukata manwi panshi ku meso andi, kebamuzawila’mba: “Tubaimuna,* abe Mulopwe wa Bayuda!”30 Penepo kebamupēlela mata+ kadi bamuyata dibungu’dya kebamukupila’dyo ku mutwe.31 Ku mfulo, abo pa kupwa kumuzawila, bamuvūla kikanzo’kya ne kumuvwika bivwalwa byandi bya pangala kebenda nandi kukamupopa ku mutyi.+32 Pobadi kebatambe, batana muntu umo wa ku Shilene witwa bu Shimona. Baningila uno muntu mwingilo wa kusela mutyi wandi wa masusu.*+33 Pobafikile pa kifuko kitwa bu Ngolongota, ko kunena’mba, Kifuko kya Kabamba ka Mutwe,+34 bamupa vinyu misobakanye’mo ndulwe* amba atome;+ ino aye pa kutompa’yo, wapela kwiitoma.35 Abo pa kumupopa ku mutyi, beabila bivwalwa byandi bya pangala na kuta bubale,+36 kadi bashikata kwine’kwa kebamulama.37 Kupwa balamika pangala pa mutwe wandi mambo obamusambīle, balemba’mba: “Uno’u i Yesu Mulopwe wa Bayuda.”+38 Ebiya kwadi batubwalāla babidi badi bapopwe ku mityi pamo nandi, umo ku lundyo mukwabo ku lunkuso.+39 Kadi bapityeshinda badi kebamutuke mutonko,+ koku bapuka mitwe,+40 kebanena’mba: “Abe wadi usaka kubundula tempelo ne kwiyubaka mu mafuku asatu,+ wipandije abe mwine! Shi wi mwanā Leza, tūka ku mutyi wa masusu’ko!”*+41 Kadi ne babitobo bakulu ne basonekeji ne bakulumpe nabo monka, baanza kumuzawila kebanena’mba:+42 “Aye wadi upandija’ko bangi; inoko aye mwine kabwanyapo kwipandija! I Mulopwe wa Isalela;+ atūkenga pano ku mutyi wa masusu,* nabya tumwitabije.43 Wadi ukulupile Leza; Nandi āyenga pano amunyongolole shi umuswile,+ mwanda wadi unena’mba, ‘Ndi Mwanā Leza.’”+44 Kadi, ne batubwalāla bene badi ku mityi pamo nandi badi bamufutulula.+45 Tamba nsá ya busamba,* mfindi yasambakana konsokonso mu ntanda yonso’ya kufika ne ku nsá ya kitema.*+46 Kubwipi na nsá ya kitema, Yesu waela lubila na diwi dikatampe amba: “Eli, Eli, lama sabakatani?” ko kunena’mba, “Leza wami, Leza wami, i kika kyowangelela?”+47 Pa kwivwana nabya, bamo badi bemene’po bashilula kunena’mba: “Uno muntu witanga Ediya.”+48 Ponka na ponka umo pobadi’pa waenda lubilo kukasela kifwafwa, watubika’kyo mu vinyu isosoma, kupwa wasomeka’kyo ku dibungu kamupe amba atome.+49 Ino bakwabo banena’mba: “Muleke! Tutale shi Ediya usa kwiya kumupandija.”50 Ebiya Yesu waela monka lubila na diwi dikatampe, kupwa watūla mushipiditu.*+51 Kadi tala! mpashila ya ku kipandulwe+ yasanika pabidi+ tamba kūlu ne kunshi, ntanda yatenkana,+ mabwe nao aladika.52 Ne bibundu* byapūtuka kadi imbidi mivule ya bajila badi balēle mu tulo twa lufu yalupukila panja53 (penepo bantu badi batamba ku bibundu pa kupwa kwa aye kusanguka batwela mu kibundi kijila), kadi yamweka ku bantu bavule.54 Ino mudyavita ne boba badi balama Yesu pamo nandi, pa kumona kutenkana kwa ntanda ne bintu byalongekele, bakwatwa moyo mukatampe, kebanena’mba: “Na bubine, uno wadi Mwanā Leza.”+55 Kwadi ne bana-bakaji bavule badi batadila kulampe, boba badi balonda Yesu tamba ku Ngadilea mwanda wa kumwingidila;+56 umbukata mwabo mwadi Madia mwine Makadala ne Madia inandya ba Yakoba ne Yosesa ne inandya bana ba Zebede.+57 Penepo, byokyadi ke kyolwa, kwaiya mpeta umo mwine Adimatea, utelwa bu Yosefa, nandi waikele ke mwanā bwanga wa Yesu.+58 Uno muntu wafwena Pilato kamulombe umbidi wa Yesu.+ Ebiya Pilato nandi wasoñanya bamupe’o.+59 Yosefa wasela umbidi, weuvungila mu kisandi kya bukonge bulumbuluke, kitōka tō,+60 ne kwiulādika mu kibundu*+ kyandi kipya, kyaakolele mu dibwe. Kadi, pa kupwa kukunkulumwina dibwe dikatampe ku kibelo kya kibundu,* wataluka’ko.61 Ino Madia mwine Makadala ne Madia mukwabo bashala konka, bashikete kumeso kwa kibundu.+62 Ke dya kesha, kupwa kwa difuku dya Kulongolola,+ babitobo bakulu ne Bafadiseo bebunga pamo ku meso a Pilato,63 kebanena’mba: “A mfumwetu, tubavuluka byadi binenanga uno ndimbañani paadi ukidi mūmi amba, ‘Nsa kusangulwa kupwa kwa mafuku asatu.’+64 Nanshi, soñanya’mba bantu bakalame senene ku kibundu kufika ne mu difuku dya busatu, kutyina’mba bandi bana ba bwanga bakāya kumwiba+ kebalombola bantu amba, ‘Wasanguka mu bafwe!’ Papo buno bongojani bwa mfulo bukabipa kutabuka ne bubajinji bwine.”65 Penepo Pilato webanena’mba: “Mubwanya kutūla’ko banzamu. Endai mukalame’ko senene momuyukile.”66 Nabo baenda kukalama senene kibundu na kutūla kiyukeno pa dibwe ne kutūla’ko banzamu.
bem_Latn